Στη **Μάλτα** διεξάγονται εκλογές για πρόεδρο, βουλή, ευρωεκλογές και τοπικές εκλογές. Επίσης, έχουν διεξαχθεί κατά καιρούς διάφορα δημοψηφίσματα. Σε εθνικό επίπεδο εκλέγει επίσης 6 αντιπροσώπους στο Ευρωπαϊκό Κοινοβούλιο.

Προεδρικές εκλογές
------------------

Ο Πρόεδρος της Δημοκρατίας εκλέγεται έμμεσα από το Κοινοβούλιο.

### 2019

Κύριο λήμμα: Προεδρικές εκλογές της Μάλτας (2019)
Στις πιο πρόσφατες εκλογές, πρόεδρος εξελέγη ο Τζορτζ Βέλλα.

### 2009

Οι έμμεσες προεδρικές εκλογές διεξήχθησαν στις 12 Ιανουαρίου του 2009. Ο πρώην αντιπρόεδρος του Εργατικού Κόμματος, Τζορτζ Αμπέλα εξελέγη πρόεδρος από το Κοινοβούλιο, με ημερομηνία ανάληψης των καθηκόντων του στις 4 Απριλίου του 2009. Είναι η πρώτη φορά που ένα μέλος της Αντιπολίτευσης εξελέγη στην προεδρία, καθώς το Εθνικιστικό Κόμμα ελέγχει το Κοινοβούλιο.

### 2014

Στις έμμεσες εκλογές για πρόεδρο που έγιναν την 1η Απριλίου 2014, εξελέγη στο αξίωμα η βουλευτής του Εργατικού Κόμματος και υπουργός Μαρία Λουίζα Κολέιρο Πρέκα. Η ορκωμοσία της έγινε στις 4 Απριλίου.

Βουλευτικές εκλογές
-------------------

Η νομοθετική εξουσία ασκείται από το κοινοβούλιο, το οποίο καλείται Βουλή των Αντιπροσώπων (*Kamra tad-Deputati*) με 65 μέλη, τα οποία εκλέγονται για θητεία 5 ετών σε 13 πενταεδρικές εκλογικές περιφέρειες, που ονομάζονται *distretti elettorali*.

### Πρόσφατες βουλευτικές εκλογές (2022)

Κύριο λήμμα: Γενικές εκλογές Μάλτας 2022

Προηγούμενες βουλευτικές εκλογές
--------------------------------

### 2008

Στις γενικές εκλογές που διεξήχθησαν στις 8 Μαρτίου 2008 κέρδισε οριακά το κυβερνών κόμμα. Το Εθνικιστικό Κόμμα του έλαβε ποσοστό 49,3%, έναντι 48,8% για το Εργατικό Κόμμα. Πρόκειται για τη μικρότερη διαφορά ψήφων που έχει καταγραφεί μετά την ανεξαρτησία του νησιού από τη Βρετανία, το 1964. 
Στις 17 Απριλίου του 2008 εξελέγησαν 12 ακόμα βουλευτές, εκ των οποίων οι 6 από το Εργατικό Κόμμα της Μάλτας (MLP) και 6 από το Εθνικιστικό Κόμμα (Partit Nazzjonalista ή PN), προτού συγκληθεί για πρώτη φορά το νέο Κοινοβούλιο στις 11 Μαΐου του 2008.

**Βουλή των Αντιπροσώπων της Μάλτας**, 8 Μαρτίου 2008

| Κόμματα | Ψήφοι | % | Μεταβολή | Έδρες | Μεταβολή |
| --- | --- | --- | --- | --- | --- |
| Εθνικιστικό Κόμμα (*Partit Nazzjonalista*) | 143.468 | 49,34 | –2,5 | 35 | ±0 |
| Εργατικό Κόμμα της Μάλτας (*Partit Laburista*) | 141.888 | 48,79 | +0,8 | 34 | +4 |
| Δημοκρατική Αλτερνατίβα (*Alternattiva Demokratika*) | 3.810 | 1,31 | +0,6 | — | — |
| Εθνική Δράση (*Azzjoni Nazzjonali*) | 1.461 | 0,50 | +0,0 | — | — |
| Imperium Europa | 84 | 0,03 | +0,0 | — | — |
| Κόμμα Γκοζιτανών (*Partit Għawdxi*) | 37 | 0,01 | +0,0 | — | — |
| Ανεξάρτητοι (*Indipendenti*) | 22 | 0,01 | +0,0 | — | — |
| Άλφα Φιλελεύθεροι Δημοκράτες (*Alfa Liberali Demokratiku*) | 21 | 0.01 | +0,0 | — | — |
| Εμπρός Μάλτα (*Forza Malta*) | 8 | 0,00 | +0,0 | — | — |
| Σύνολο (συμμετοχή 93,3%) | **290.799** | **100,0** |  | **69** | +4 |
| Πηγή: DOI Αρχειοθετήθηκε 2008-04-19 στο Wayback Machine. |

### 2013

Την προκήρυξη εκλογών στις 9 Μαρτίου ανακοίνωσε στις 11 Δεκεμβρίου του 2012 ο πρωθυπουργός της Μάλτας Λόρενς Γκόνζι, μία ημέρα μετά την πτώσης της κυβέρνησής του κατά τη διάρκεια κρίσιμης ψηφοφορίας στο κοινοβούλιο για τον προϋπολογισμό.

Στις 9 Μαρτίου διεξήχθησαν οι εκλογές, στις οποίες "σάρωσε" το Εργατικό κόμμα της Μάλτας με ποσοστό περίπου 55%(με 39 έδρες) και δεύτερο έρχεται το απερχόμενο κυβερνών Εθνικιστικό κόμμα με ποσοστό 43%(με 30 έδρες) ,ενώ αυτό των Πρασίνων πήρε μόλις 2% (έμεινε εκτός Βουλής).

**Βουλή των Αντιπροσώπων της Μάλτας, 9 Μαρτίου 2013**

ε • σ | Κόμματα | Ψήφοι | % | +/– | Έδρες | +/– |
| --- | --- | --- | --- | --- | --- |
| Εργατικό Κόμμα | 167.533 | 54,83 | +6,04 | 39 | +5 |
| Εθνικιστικό Κόμμα | 132.426 | 43,34 | –6,00 | 30 | –5 |
| Δημοκρατικοί Εναλλακτικοί | 5.506 | 1,80 | +0,49 | 0 | 0 |
| Κόμμα Ajkla | 47 | 0,02 | New | 0 | Νέο |
| Συμμαχία Φιλελευθέρων | 12 | 0,00 | Νέο | 0 | Νέο |
| Ανεξάρτητοι | 32 | 0,01 | +0,00 | 0 | 0 |
| Άκυρα/λευκά | 4.044 | — | — | — | — |
| Σύνολο | **309.600** | **100,0** | **–** | **69** | **0** |
| Εγγεγραμμένοι/συμμετοχή |  |  |  |   |
| Πηγή: Κυβέρνηση της Μάλτας, Κοινοβούλιο της Μάλτας Αρχειοθετήθηκε 2016-03-05 στο Wayback Machine. |

  

### 2017

Κύριο λήμμα: Γενικές εκλογές της Μάλτας (2017)
Οι βουλευτικές εκλογές του 2017 διεξήχθησαν πρόωρα στις 3 Ιουνίου 2017. Το Εργατικό Κόμμα παρέμεινε στην εξουσία έπειτα από την μεγάλη νίκη του στις εκλογές.

Δημοψηφίσματα
-------------

### 2015

Στις 11 Απριλίου 2015 διεξήχθη ένα δημοψήφισμα για το κυνήγι περιστεριών και ορτυκιών κατά την περίοδο της άνοιξης. Οι ψηφοφόροι με οριακή πλειοψηφία τάχθηκαν υπέρ της συνέχισης του κυνηγιού με ποσοστό 50,4% και με συμμετοχή 74,8%.
Το δημοψήφισμα προκλήθηκε έπειτα από τη συλλογή 45.000 υπογραφών από πολλές οργανώσεις, συλλόγους και φορείς εναντίον του κυνηγιού. Η Μάλτα είναι η μοναδική χώρα στην ΕΕ όπου επιτρέπεται το κυνήγι την άνοιξη για διασκέδαση.

| Επιλογή | Ψήφοι | % |
| --- | --- | --- |
| Υπέρ | 126.434 | 50,4 |
| Κατά | 124.214 | 49,6 |
| Άκυρα/λευκά ψηφοδέλτια | 2.509 | – |
| **Σύνολο** | **253.157** | **100** |
| Εγγεγραμμένοι/συμμετοχή | 338.450 | 74,8 |
| Πηγή: ECM Αρχειοθετήθηκε 2015-04-14 στο Wayback Machine. |

### 2011

Στις 28 Μαΐου 2011 οι πολίτες υπερψήφισαν την νομιμοποίηση του διαζύγιου, με ποσοστό 52,67% υπέρ έναντι 46,4% κατά παρά την αντίθετη γνώμη της Καθολικής Εκκλησίας και της κυβέρνησης. Η κυβέρνηση παραδέχτηκε την ήττα της στο δημοψήφισμα. Ειδικότερα, σε 10 από τις 13 εκλογικές περιφέρειες στο νησί οι ψηφοφόροι ψήφισαν θετικά για το διαζύγιο. Η συμμετοχή στο δημοψήφισμα διαμορφώθηκε στο 72%.

**Δημοψήφισμα για διαζύγια, 2011**
* ναι = 122.547
* ποσοστό θετικών ψήφων = 52,67%
* όχι = 107.971
* ποσοστό αρνητικών ψήφων = 46,4%
* άκυρα = 2.173
* ποσοστό άκυρων = 0,93%
* σύνολο = 232.691
* ποσοστό συμμετοχής = 72%

Πηγή: Υπουργείο Πληροφοριών Αρχειοθετήθηκε 2011-06-02 στο Wayback Machine.

Παραπομπές
----------

1. ↑  timesofmalta.com - Abela to be nominated President tomorrow
2. ↑  timesofmalta.com - Abela welcomed as next President
3. ↑  Rulers.org, Απρίλιος 2014.
4. ↑  Ημερησία*Μάλτα-Η αντιπολίτευση παραδέχτηκε την ήττα της*, 10 Μαρτίου 2008
5. ↑  Ελευθεροτυπία Αρχειοθετήθηκε 2008-03-13 στο Wayback Machine. *Ηττήθηκαν οι Εργατικοί* , 11 Μαρτίου 2008
6. ↑  DOI Malta Αρχειοθετήθηκε 2011-10-28 στο Wayback Machine. 17/04/2008
7. ↑
8. ↑  FKNK, Coalition react as PM sets April 11 for hunting referendum Times of Malta, 10-1-2015
9. 1 2  Malta bird hunting vote: Tradition and conservation clash BBC News, 11-4-2015
10. ↑  Times of Malta
11. ↑  Τα Νέα Αρχειοθετήθηκε 2011-06-01 στο Wayback Machine. «Ναι» είπε η Μάλτα στο διαζύγιο, 29-5-2011.
12. ↑  Υπουργείο Πληροφοριών της Μάλτας Αρχειοθετήθηκε 2011-06-02 στο Wayback Machine. Αποτελέσματα δημοψηφίσματος, ανάκτηση 1-6-2011.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές στην Ευρώπη |
| --- |
|  |
| Ευρωεκλογές | 
Ευρωπαϊκό Κοινοβούλιο |
|  |
| Κράτη μέλη της ΕΕ | 
* Αυστρία
* Βέλγιο
* Βουλγαρία
* Γαλλία
* Γερμανία
* Δανία
* Ελλάδα
* Εσθονία
* Ιρλανδία
* Ισπανία
* Ιταλία
* Κροατία
* Κύπρος
* Λετονία
* Λιθουανία
* Λουξεμβούργο
* Μάλτα
* Ολλανδία
* Ουγγαρία
* Πολωνία
* Πορτογαλία
* Ρουμανία
* Σλοβακία
* Σλοβενία
* Σουηδία
* Τσεχία
* Φινλανδία
 |
|  |
| Κράτη μέλη της ΕΖΕΣ | 
* Ελβετία
* Ισλανδία
* Λίχτενσταϊν
* Νορβηγία
 |
|  |
| Υποψήφια και μελλοντικά κράτη προς ένταξη στην ΕΕ | 
* Αλβανία
* Βόρεια Μακεδονία
* Βοσνία-Ερζεγοβίνη
* Γεωργία
* Μαυροβούνιο
* Μολδαβία
* Ουκρανία
* Σερβία
 |
|  |
| Κυρίαρχα κράτη Εκτός ΕΕ | 
* Άγιος Μαρίνος
* Ανδόρρα
* Βατικανό
* Ηνωμένο Βασίλειο
* Μονακό
 |
|  |
| Ευρωπαϊκά Κράτη στα οποία υπάρχει Δικτατορία και Νοθεία | 
* Αζερμπαϊτζάν
* Αρμενία
* Λευκορωσία
* Ρωσία
* Τουρκία
 |
|  |
| Κράτη με περιορισμένη αναγνώριση | 
* Αμπχαζία
* Αρτσάχ
* Κόσοβο
* Νότια Οσσετία
* Υπερδνειστερία
* ΤΔΒΚ
 |
|  |
| Εξαρτημένα και άλλα εδάφη | 
* Γιβραλτάρ
* Γκέρνζι
* Νήσος του Μαν
* Νήσοι Φερόες
* Σβάλμπαρντ
* Τζέρσεϊ
* Ώλαντ
 |
|  |
| Δεν υπάρχουν πλέον ως κράτη | 
* Ανατολική Γερμανία
* Γιουγκοσλαβία
* ΕΣΣΔ
* Σερβία και Μαυροβούνιο
* Τσεχοσλοβακία
 |

 |